Backyard Wrestling

Backyard Wrestling er et verdensfænomen blandt fans af wrestling. I bund og grund er Backyard Wrestling en form for showbrydning, der bliver udøvet af amatører i primært baggårde, deraf navnet.

Oprindelse 
Backyard Wrestling har eksisteret i mange år. Det ældste eksempel er en gammel hjemmevideo optagelse fra starten af 80'erne, med den fremtidige WWF-mester Mick Foley. I klippet hopper Foley ned fra et hustag, og lander på sin modstander gennem et bord. Siden har adskillige wrestling fans, for det meste i alderen 15-19, wrestlet selv i deres baghaver og fænomenet toppede i perioden 1999-2003. Et firma blev dannet af Rick Mahr med navnet Backyard Wrestling, og her kunne amerikanske unge sende optagelser af deres kampe og voldsomme stunts ind. Der blev i alt udgivet 6 DVD'er, som alle blev anset som kontroversielle.

Kritik 
Backyard Wrestling firmaet blev kritiseret for at støtte unge mennesker i at sætte deres liv på spil i baghaverne, ved ikke at have lært wrestling fra professionelle, og ved at bruge farlige våben som tegnestifter, pigtråd og ild – alle ting som intet har med det rigtige wrestling (eller showbrydning) at gøre. Mange unge er blevet skadet og invalide af de farlige og utrænede stunts, som også selvom de er trænet er farlige.

Popularitet 
Der var dog stadig stor interesse for fænomenet blandt nogle, og wrestling verdenen blev delt mellem de som synes det tilsmudsede wrestling, og de som elskede fænomenet. Der blev endda udgivet to videospil og en biograf dokumentar med titlen The Backyard. Backyard Wrestling blev også dækket i Europa med en britisk dokumentar der også er blevet vist på dansk TV 2. Det danske wrestling forbund, Dansk Pro Wrestling, tager stor afstand til Backyard Wrestling og vil ikke have noget som helst med det at gøre.

Videospil 
Der blev i alt udgivet to Backyard Wrestling videospil titler, baseret dels på Backyard Wrestling Inc. med hensyn til logo og figurer som Tylene Buck, Masked Horndog osv., men naturligvis også fænomenet i sig selv.

Backyard Wrestling: Don't Try This at Home 
Backyard Wrestling: Don't Try This at Home blev udgivet i 2003 af Eidos. Spillet havde ingen wrestling ring, men en række andre områder at kæmpe i, såsom baghaver, indkøbscentre og stripklubber. Spillet indeholdte også musik fra en række kendte bands som Sum 41, Bowling For Soup, Insane Clown Posse og Dropkick Murphys. Spillet inkluderede en række opdigtede backyard wrestlere, men også kendte folk såsom:
 Insane Clown Posse
 Josh Prohibition
 Mad Man Pondo
 M-Dogg 20
 Rude Boy
 Sabu
 Tylene Buck
 Twiztid

Backyard Wrestling 2: There Goes the Neighborhood 
Backyard Wrestling 2: There Goes the Neighborhood blev udgivet i 2004 af Eidos. Spillet havde ligesom det forrige, ingen wrestling ring, men en række andre områder at kæmpe i, såsom baghaver, grillbarer og byggepladser. Spillet inkluderede denne gang kun rigtige wrestlere, og enkelte berømtheder:
 Andrew W.K.
 El Drunko
 Insane Clown Posse
 Luke Hadley
 Mad Man Pondo
 Masked Horndog
 The Messiah
 New Jack
 Rude Boy
 Ryuji Ito
 Sandman
 Sick Nick Mondo
 Sonjay Dutt
 Supreme
 Sunrise Adams
 Tera Patrick
 Tylene Buck
 Vampiro
 Vic Grimes
 Zandig

Wrestling

it:Terminologia del wrestling#B